07/12/2020 | Administración LocalMunicipal
Sada
Secretaría
Bases específicas para a confección de bolsa de emprego con carácter interino para postos de axente da tecnoloxía de información e da comunicación (TIC) PS 14-2020

Polo Decreto desta Alcaldía núm.2556/2020, do 25 de novembro, aprobáronse as seguintes bases de convocatoria de selección de persoal: “BASES ESPECÍFICAS BOLSA DE EMPREGO CON CARÁCTER INTERINO PARA POSTOS DE PERSOAL LABORAL OU PERSOAL FUNCIONARIO DE AXENTE DA TECNOLOXÍA DA INFORMACIÓN E DA COMUNICACIÓN (TIC) 1.ª.–OBXECTO. Estas bases específicas teñen por obxecto a regulación dos aspectos particulares do proceso selectivo para a formación dunha bolsa de emprego de interinos para cubrir prazas vacantes de persoal funcionario ou calquera das situacións contempladas no artigo 1 do Real Decreto 2720/1998, do 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada e no artigo 10 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, así coma para substitucións por vacacións ou permisos do persoal coa categoría de Axente da Tecnoloxía da Información e da Comunicación; en todo aquelo que non estea previsto nas “BASES XERAIS PARA ELABORAR BOLSAS DE EMPREGO CON CARÁCTER INTERINO PARA POSTOS DE PERSOAL FUNCIONARIO E LABORAL DO CONCELLO DURANTE O 2020”, aprobadas por Resolución de Alcaldía de data 29 de xaneiro de 2020 (BOP núm.24, do 5-2-2020). A persoa chamada a través desta bolsa prestará servizos na aula CeMIT de Sada, aula de referencia pública de acceso ás novas tecnoloxías e integrada na Rede de Centros para a Modernización e Inclusión Tecnolóxica.2.ª.–REFERENCIA DO PROCESO SELECTIVO: PS 14-2020.3.ª.–VIXENCIA DA BOLSA. A vixencia desta bolsa é de tres anos, prorrogables por outros 3, dende a súa aprobación por resolución do Alcalde que se publicará no taboleiro e na sede electrónica municipal.4.ª.–CARACTERÍSTICAS DAS POSIBLES PRAZAS. a) Denominación da praza: Axente da Tecnoloxía da Información e da Comunicación (TIC). b) Escala referida aos postos de funcionario: Escala de administración Especial, Subescala Técnica clase: técnicos auxiliares. c) Grupo de clasificación: B de persoal funcionario ou equiparado de persoal laboral. d) Tipo de relación xurídica: persoal laboral temporal ou persoal funcionario interino. Funcións: a realización de tarefas de alfabetización e capacitación dixital da sociedade desenvolvendo actividades orientadas a dotar á poboación dos coñecementos e as capacidades dixitais básicas para acadar a integración social e ofrecerlles unha mellor calidade de vida. Iniciativas relacionadas co desenvolvemento da actividade económica, empresarial e de implantación dos servizos da administración electrónica nas pemes e entre os colectivos con meirandes dificultades de acceso ás novas tecnoloxías da información, proporcionándolles os medios e ferramentas necesarios para que poidan formar parte activa da Sociedade da Información. Tarefas de impulso da participación, realizando actuacións que permitan fomentar a participación e colaboración de ONG´s, asociacións empresariais, voluntarios, etc. no desenvolvemento de actividades de inclusión dixital.5.ª.–SISTEMA SELECTIVO. De conformidade co previsto nas bases xerais aprobadas por este Concello de Sada, o sistema selectivo será o de oposición.6.ª.–TITULACIÓN ESIXIDA PARA O ACCESO Á PRAZA. a) Estar en posesión alternativamente de: – Título de técnico superior en desenvolvemento de aplicacións informáticas ou de administración de sistemas informáticos en rede ou equivalente. – Diplomatura universitaria de enxeñería técnica en informática ou equivalente. – Grao en enxeñería informática ou equivalente. – Licenciatura universitaria de enxeñería informática ou equivalente. b) Estar en posesión do título de acreditación do nivel de coñecemento de lingua galega CELGA 4 ou outros títulos oficiais equivalentes. No caso de non acreditalo realizarase unha proba conforme ao establecido na base 8.ª. 7.ª.–SOLICITUDE DE PARTICIPACIÓN E PRAZO. Ás solicitudes de participación achegarase a documentación sinalada na base cuarta das Bases Xerais e axustaranse ao modelo que está a disposición na seguinte ligazón: https://www.sada. gal/ga/a-un-click/impresos ou que se lles facilitará nas dependencias municipais. O prazo é de 5 días hábiles contados a partir do seguinte ao da publicación na sede e/ou no BOP. – As taxas de participación serán equivalentes ás fixadas nas bases xerais para o grupo A subgrupo A2.8.ª.–PROCESO SELECTIVO.1.–Fase de oposición. As probas selectivas que deberán superar as persoas aspirantes á praza á que se refiren estas bases específicas son as seguintes de carácter obrigatorio e eliminatorio: PRIMEIRO EXERCICIO, teórico: consistirá en contestar durante un período máximo de 30 minutos un cuestionario formulado polo Tribunal inmediatamente antes do seu comezo e baseado no temario completo (parte xeral Anexo IV das bases xerais e base 9.ª das específicas). Estará composto por vinte preguntas con catro respostas alternativas, sendo só unha delas correcta. Cada resposta correcta puntuará 1 punto, as respostas deixadas en branco non puntuarán e cada pregunta incorrecta restará 0,5 puntos. A cualificación máxima é de 20 puntos. SEGUNDO EXERCICIO, práctico: realización dun suposto práctico relacionado coas materias específicas do temario. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. No anuncio de convocatoria deste exercicio, o Tribunal determinará os medios materiais dos que deberán, ou poderán, ir provistos os aspirantes para a súa realización. Puntuación máxima 30 puntos. – Nos exercicios obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. – Se o órgano de selección, de oficio ou en base as reclamacións, que os aspirantes poidan presentar nos dous días hábiles seguintes á publicación das cualificacións dos exercicios, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada, consonte ao disposto no artigo 122 da Lei 39/2015, do 1 de outubro, de Procedemento Administrativo Común das Administracións Públicas.2. Puntuación total. A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios.3. Exame de galego. Respecto a acreditación do idioma galego, de non acreditarse co título esixido na base 4.º realizarase unha proba de nivel aos aspirantes que foran propostos polo tribunal, puntuándose coma apto ou non apto e debendo acadarse para aprobar a cualificación de apto.9.ª.–PROGRAMA TEMARIO DE MATERIAS ESPECÍFICAS. Tema 1.–Informática básica(I): conceptos de datos e información. Concepto de sistemas de información. Tema 2.–Informática básica(II): Elementos constitutivos de un sistema. Características e funcións. Tema 3.–Informática básica(III): Arquitectura de computadores. Elementos básicos. Funcións. Tema 4.–Informática básica(IV): A unidade central de proceso. A memoria principal. Tema 5.–Periféricos(I): Conectividade. Tema 6.–Periféricos(II): Elementos de impresión. Tema 7.–Periféricos(III): Elementos de almacenamento. Tema 8.–Periféricos(IV): Elementos de visualización e dixitalización. Tema 9.–Estrutura de datos. Organización de ficheiros. Formatos de sistemas de información e ficheiros. Tema 10.–Sistemas operativos. Definición e tipos. Tema 11.–Introdución ao sistema operativo: o contorno Windows, Unix e Linux. Fundamentos. Tema 12.–Redes. Definición, clases e servizo. Diferencias entre internet e intranet. Tema 13.–Redes Locais. Tipoloxía. Métodos de acceso. Dispositivos de interconexión. Xestión de persoas usuarias. Tema 14.–Redes. Monitorización e control de tráfico. Concepto de firewall. Tema 15.–Sistemas de comunicación. Sistemas WIFI. Tema 16.–Windows 10: O explorador de Ficheiros. Xestión de carpetas e arquivos. Operacións de busca. Tema 17.–Procesadores de texto: Microsoft Word e Libreoffice Writer. Principais funcións e utilidades. Creación e estruturación do documento. Xestión, gravación, recuperación e impresión de ficheiros. Persoalización do contorno de traballo. Tema 18.–Follas de cálculo: Microsoft Excel e Libreoffice Calc. Principais funcións e utilidades. Libros, follas e celas. Tema 19.–Bases de datos: Microsoft Access e Libreoffice Base. Principais funcións e utilidades. Táboas. Consultas. Formularios. Informes. Relacións. Tema 20.–Correo electrónico: conceptos elementais e funcionamento. Enviar, recibir, responder e reenviar mensaxes. Creación de mensaxes. Tema 20.–Navegación, favoritos, historial, busca. Tema 21.–Redes sociais e comunicación 2.0. Web 2.0. O medios sociais: blogs, foros, agregadores de noticias, microblogging, podcast e video on-line, comunidades e widgets. Principais medios sociais en España. Tema 22.–Desenvolvemento de Sistema. Linguaxes de programación. Características, elementos e funcións en contorno Java, C C++ e. Net. Tema 23.–Programación en internet. Linguaxes HTML, XML e de script. Deseño e xestión da páxina web corporativa. Tema 24.–Sistema operativo Windows Server 2019. Implementación de servizos de directorio activo. DNS. Servidor Implementación de servizos de Arquivo e impresión. Infraestrutura de directivas de grupo. Xestión de contas de usuario e servizo. Tema 25.–Sistema operativo Windows Server 2019. Implementación de Servizos de Arquivo e impresión. Infraestrutura de directivas de grupo. Xestión de contas de usuario e servizo. Tema 26.–Virtualización. Vantaxes. Tipos. Xestión de maquinas virtuais. Infraestruturas de Virtualización. Virtualización de maquinas, redes e discos. Tema 27.–Comunicacións. Medios de transmisión. Modos de comunicación. Equipos terminais e equipos de interconexión e conmutación. Tema 28.–Seguridade en redes de comunicación. Redes privadas virtuais (VPN). Tema 29.–Sistemas de xestión de bases de datos relacionais. Antecedentes históricos. Caracteristicas e elementos constitutivos. A linguaxe SQL. Estándares de conectividade: ODBC e JDBC. Tema 30.–Arquitecturas cliente-servidor. Tipoloxía. Compoñentes. Interoperabilidade de compoñentes. Vantaxes e inconvenientes. Arquitectura de servizos web (WS). Tema 31.–Sistemas de copias de seguridade. Tipos. Soportes. Vanatxes e inconvenientes de cada solución. Tema 32.–Sistemas RAID. Tipos. Vantaxes e inconvenientes. Tema 33.–Conceptos de seguridade de sistemas de información. Seguridade física. Seguridade lóxica. Ameazas e vulnerabilidades. Tema 34.–Administración electrónica e servizos o cidadán. Tema 35.–Servizos telemáticos. Os rexistros telemáticos. A sede electrónica. Tema 36.–A Lei 15/1999, do 13 de decembro, de Protección de Datos de Carácter Persoal I: réxime xurídico, principios e dereitos e obrigas. A Axencia de protección de datos de carácter persoal. Tema 37.–A Lei 15/1999, do 13 de decembro, de Protección de Datos de Carácter Persoal I: o tratamento de datos. Medidas de seguridade non tratamento de datos de carácter persoal. Réxime sancionador. Tema 38.–A Lei 15/1999, do 13 de decembro, de Protección de Datos de Carácter Persoal II: Dereitos das persoas. Obrigas do responsable do ficheiro. A Axencia de protección de datos de carácter persoal. Tema 39.–A Lei 11/2007, do 22 de xuño, de Acceso Electrónico aos Servizos Públicos I: obxecto. Finalidades. Principios xerais. Dereitos dos cidadáns. Tema 40.–A Lei 11/2007, do 22 de xuño, de Acceso Electrónico aos Servizos Públicos II: Sede electrónica. Formas de identificación e autenticación. Rexistro electrónico. Reutilización e transferencia tecnolóxica. Tema 41.–O Real Decreto 1671/2009, do 6 de novembro, polo que se desenvolve parcialmente a Lei 11/2007, do 22 de xuño, de acceso electrónico dos cidadáns aos servizos públicos. Tema 42.–A Lei 39/2015, do 1 de outubro, do Procedemento Administrativo Común das Administracións: A administración electrónica. Tema 43.–A Lei 40/2015, do 1 de outubro, de Réxime Xurídico do Sector Público. Tema 44.–O Esquema Nacional de Seguridade no ámbito da Administración Electrónica: normativa reguladora, principios xerais e aplicación. Tema 45.–O Esquema Nacional de Interoperabilidade no ámbito da Administración Electrónica: normativa reguladora, principios xerais e aplicación. Tema 46.–O Real Decreto 806/2014, do 19 de setembro, sobre organización e instrumentos operativos das tecnoloxías da información e as comunicacións na Administración Xeral do Estado e os seus Organismos Públicos. Tema 47.–A Lei 59/2003, do 19 de decembro, de sinatura electrónica: principios e características básicas. Certificados de firma electrónica do DNI. Tema 48.–Resolución de 14 de decembro de 2015, da Dirección de Tecnoloxías da Información e as Comunicacións, As prescricións técnicas necesarias para o desenvolvemento e aplicación do sistema Cl@ve. Tema 49.–Lei Orgánica 3/2007, do 22 de marzo, para a igualdade efectiva de mulleres e homes e o turismo. Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social e o turismo”. __________________________________________ O que se publica para xeral coñecemento. Sada, 27 de novembro de 2020. O alcalde Óscar Benito Portela Fernández